ขนส่งตะลุยกวาดล้างรถสาธารณะนอกคอก
นายสนิท พรหมวงษ์ อธิบดีกรมการขนส่งทางบก เปิดเผยว่า ขณะนี้กรมขนส่งทางบกกำลังออกจัดระเบียบจับกุมรถตู้โดยสาร รถจักรยานยนต์รับจ้าง และรถยนต์รับจ้าง รถแท็กซี่ ที่กระทำผิดบริเวณและช่วงเวลาที่มีประชาชนใช้บริการจำนวนมาก เช่น บริเวณดอนเมือง รถไฟฟ้าบีทีเอส อนุสาวรีย์ชัยสมรภูมิ บางนา โดยในเดือน ต.ค.58 สามารถจับกุมได้แล้ว 1,383 ราย เป็นรถแท็กซี่ สูงสุด 703 ราย ความผิดส่วนใหญ่ เป็นการไม่ตรวจรอบมิเตอร์ตามที่กำหนด ใช้รถไม่จดทะเบียนหรือไม่ชำระภาษี ส่วนรถตู้โดยสารสาธารณะพบกระทำผิด 435 ราย ความผิดส่วนใหญ่ ได้แก่ นำรถออกนอกเส้นทางโดยไม่รับอนุญาต ใช้ความเร็วเกินกฎหมายกำหนด ขณะที่รถจักรยานยนต์สาธารณะกระทำผิด 245 ราย ความผิด คือ ฝ่าฝืนใช้รถจักรยานยนต์ป้ายดำ ไม่แต่งกายที่กฎหมายกำหนด และไม่แสดงใบอนุญาตขับและคู่มือ ซึ่งขนส่งทางบกได้เปรียบเทียบปรับ หากพบกระทำผิดซ้ำ จะพักใช้หรือเพิกถอนใบอนุญาตขับรถทันที,อย่างไรก็ตาม ขณะนี้กำลังเดินหน้าจัดระเบียบรถโดยสารสาธารณะ และได้บังคับใช้กฎหมายตรวจสอบจับกุมรถที่ผิดกฎหมาย โดยเฉพาะช่วงเวลาที่คนใช้บริการเยอะ ได้แก่ ช่วงเช้าเวลา 06.00-08.30 น. บริเวณดอนเมือง รถไฟฟ้าบีทีเอส สถานีหมอชิต รอบอนุสาวรีย์ชัยสมรภูมิ บางนา ช่วงเย็นเวลา 16.30-21.00 น. บริเวณโดยรอบอนุสาวรีย์ชัยสมรภูมิ ดอนเมือง บริเวณห้างสรรพสินค้าย่านราชประสงค์ นอกจากนี้ ยังเร่งกวาดล้างรถสาธารณะนอกกฎหมาย เพื่อความปลอดภัยของประชาชนผู้ใช้บริการ.
นายสนิท พรหมวงษ์ อธิบดีกรมการขนส่งทางบก เปิดเผยว่า ขณะนี้กรมขนส่งทางบกกำลังออกจัดระเบียบจับกุมรถตู้โดยสาร รถจักรยานยนต์รับจ้าง และรถยนต์รับจ้าง รถแท็กซี่ ที่กระทำผิด 
ทีมข่าวเศรษฐกิจ,จัดระเบียบ,รถตู้โดยสาร,จักรยานยนต์รับจ้าง,รถแท็กซี่,ขับรถออกนอกเส้นทาง,ใช้ความเร็วเกินกำหนด,แต่งกายไม่ถูกต้อง,ไม่แสดงใบอนุญาตขับ,เพิกถอนใบอนุญาต,รถโดยสารสาธารณะ,สนิท พรหมวงษ์,กรมขนส่งทางบก,ข่าว,ข่าวเศรษฐกิจ,ไทยรัฐฉบับพิมพ์